Regionálne kultúrne centrum v Prievidzi, Záhradnícka ul. 19
CINEAMA TRENČIANSKEHO KRAJA 2015
					    PROPOZÍCIE
11. ročníka krajskej postupovej súťaže amatérskej filmovej tvorby a videotvorby
Trenčianskeho kraja

A. Základné údaje
Vyhlasovateľom a odborným garantom krajskej postupovej súťaže je z poverenia Národného osvetového centra a Trenčianskeho samosprávneho kraja Regionálne kultúrne centrum v Prievidzi.
		
Základná charakteristika
CINEAMA 2015 je druhým stupňom celoštátnej postupovej súťaže a prehliadky amatérskej filmovej tvorby. Súťaž nie je tematicky vymedzená. Koná sa každoročne. 

Poslanie
Hlavným poslaním súťaže bude vytvoriť podmienky na zhodnotenie, prezentáciu filmovej tvorby a videotvorby v Trenčianskom kraji, oboznámiť sa s tvorbou autorov rôzneho tematického, žánrového zamerania a technického spracovania; vytvoriť podmienky na stretnutie autorov s odborníkmi na film, umožniť im vypočuť si odbornú analýzu ich súťažného filmu na rozborovom seminári a sprostredkovať účasť na kolektívnej alebo individuálnej odbornej konzultácii. Podujatie pozostáva z prezentačnej a vzdelávacej časti. Prezentačnú časť tvoria projekcie súťažných a nesúťažných filmov a vzdelávaciu časť tvoria rozborový seminár a konzultácie. 

B. Kategorizácia účastníkov
Súťaž sa rozdeľuje na:
I. skupina: A – autori do 16 rokov (nar. po 5.6.1999)
II. skupina: B – autori od 17 do 21 rokov
III. skupina: C – autori nad 21 rokov – (okrem poslucháčov a absolventov filmových škôl)

I.   skupina súťaží v 3 kategóriách:   	animovaný film, 
                                                     	hraný film,                                              
                                                    	reportáž + dokument
II.  skupina súťaží v 4 kategóriách:   	animovaný film,
                                              	hraný film,
                                               	reportáž + dokument,
						experiment a videoklip
III.  skupina súťaží v 8 kategóriách: 	animovaný film,
                                               	hraný film,
                                               	reportáž,
                                           		dokument,
                                            		experiment,
                                       		videoklip,
                                        		minútový film, 
						zvučka (pre CINEAMA,UNICA)

Technické podmienky:    
1. Formát DVD /len/: DVD-VIDEO. Snímky zaslané na CD nebudú akceptované.
2. Označenie filmov: každá snímka musí obsahovať názov filmu, dĺžku projekcie, meno, adresu a vek autora, spôsob ozvučenia (mono, stereo) a kategóriu. Každý súťažný príspevok musí byť na samostatnom DVD nosiči. 
3. Zaslané filmy budú so súhlasom autora uložené v archíve Národného osvetového centra, kde sa zhromažďujú všetky ocenené filmy z predchádzajúcich ročníkov. 
4. So súhlasom autora je možné zverejniť ukážky z ocenených filmov aj na webovej stránke NOC.
5. Filmy zaslané do celoštátneho kola sa autorom nevracajú.

Organizačné zabezpečenie a riadenie súťaže
Súťaž je organizovaná na niekoľkých stupňoch. Každý autor prihlasuje svoje diela do základného regionálneho stupňa súťaže podľa svojho bydliska. Regionálne a krajské stupne súťaže organizačne a finančne zabezpečujú príslušné kultúrno-osvetové zariadenia. Vyhlasujú termíny a podmienky súťaže na úrovni regiónov a krajov. Ak sa v niektorom regióne neuskutoční základný stupeň súťaže, môže autor zaslať práce so súhlasom organizátora do iného regiónu, než do ktorého patrí. Krajské stupne súťaže sa doteraz uskutočnili každoročne vo všetkých ôsmich krajoch Slovenska. Príslušné VÚC (vyšší územný celok) poveruje realizáciou podujatia – krajského stupňa súťaže CINEAMA jednotlivé vybrané regionálne osvetové strediská. Z krajskej súťaže postupujú ocenené a krajskou porotou odporučené práce do predvýberu celoštátneho stupňa súťaže. 

Finančné zabezpečenie
Regionálne a krajské stupne súťaže a  prehliadky filmov finančne zabezpečujú príslušné kultúrno-osvetové zariadenia a vyššie územné celky zo svojho rozpočtu a z grantového systému MK SR. Celoštátny stupeň súťaže CINEAMA je financovaný z rozpočtu NOC, z grantového systému MK SR, z rozpočtu spoluusporiadateľov a sponzorov.

Spôsob hodnotenia
Jednotlivé diela prihlásené do regionálneho stupňa súťaže a postupujúce do krajského stupňa súťaže hodnotia poroty menované príslušnými kultúrno-osvetovými zariadeniami a vyššími územnými celkami. Poroty sú zväčša trojčlenné a pozostávajú z odborníkov z radov aktívnych filmových tvorcov a pedagógov odborných škôl. Poroty nižších stupňov súťaže navrhujú ocenené a niektoré umelecky hodnotné a technicky kvalitné diela na postup do vyššieho stupňa súťaže. Pred celoštátnym stupňom súťaže sa uskutoční ešte predvýber, zabezpečujúci primeraný počet a kvalitu  filmov prezentovaných v celoštátnom stupni súťaže. Diela, ktoré postúpia do celoštátneho stupňa súťaže a prešli predvýberom, hodnotí päťčlenná porota menovaná generálnym riaditeľom NOC. 

Práva a povinnosti súťažiacich
Každý autor je povinný čitateľne označiť svoje súťažné filmy všetkými potrebnými údajmi: meno, priezvisko, presná adresa, e-mail, vek autora, názov filmu, žáner, rok vzniku, kategória. V opačnom prípade nebudú filmy do súťaže prijaté. K zaslaným prácam treba priložiť vyplnený vstupný formulár a uvedené údaje potvrdiť podpisom. Ukážky alebo fotografie z jednotlivých súťažných filmov môže organizátor so súhlasom autora použiť na propagáciu podujatia bez nároku na honorár. Každý autor má právo byť včas informovaný organizátorom príslušného stupňa súťaže o výsledkoch súťaže. Ak je to uvedené v podmienkach jednotlivých stupňov súťaže, má tiež právo na bezplatné získanie jedného výtlačku Spravodajcu súťaže. 

C. Termíny uzávierky a súťaže
Súťažné práce do krajského kola Trenčianskeho kraja kola treba zaslať alebo priniesť osobne najneskôr do 31. 3. 2015
na adresu
Regionálne kultúrne centrum v Prievidzi
Záhradnícka 19, 971 01 Prievidza 

Informácie: Peter Cagáň tel. 046/512 18 13, e-mail: peter.cagan@rkcpd.sk 

Súťažná prehliadka sa uskutoční  v stredu 8. 4. 2015 o 16:00 v RKC Prievidza (Záhradnícka ul. 19, vo viacúčelovej sále)	

D.
Záverečné ustanovenia
1.	Realizátori súťaže si vyhradzujú právo pri propagácii podujatia publikovať jednotlivé ukážky zo súťažných filmov a videí bez nároku autora na honorár.
2.	Súťažné snímky sa prítomným autorom vrátia ihneď po skončení podujatia, neprítomným najneskôr do 21 dní od skončenia podujatia. Práce postupujúce na celoštátnu prehliadku budú autorom vrátené až po skončení celoštátnej prehliadky.  

Kontakt
Regionálne kultúrne centrum						
Ing. Peter Cagáň          						           
Záhradnícka ul. 19, 971 01 Prievidza			 
Tel.  0905 318 996,  046/ 512 18 13      						           
e-mail: peter.cagan@rkcpd.sk					

Informácie o celoštátnom kole súťaže:
www.uaut.nocka.sk			 
www.amatfilm.sk

CINEAMA
Celoštátna súťaž amatérskej filmovej tvorby
8. 4. 2015, Prievidza
Prihláška filmu

Názov filmu: .....................................................................................................................................

Dĺžka filmu (min: sek): .....................................    	 Formát obrazu:  4:3,   16:9	

Formát: DVD (len): DVD-VIDEO / avi			 Zvuk: mono, stereo 

Meno autora: .................................................................................................................................................

Adresa autora, PSČ: .................................................................................................................................................

E-mail: .......................................................	tel. č. : ............................... vek autora: ...................

Skupina: 
I.   skupina: A – autori do 16 rokov 	(nar. po 5. 6. 1999)
II.  skupina:  B – autori od 17 do 21 rokov (okrem poslucháčov a absolventov filmových vysokých škôl)
III. skupina:  C – autori nad 21 rokov (okrem poslucháčov a absolventov filmových vysokých škôl)

Kategória: 	dokument, reportáž, hraný film, animovaný film, experiment, videoklip, zvučka,  
                 	minútový film (prosíme zakrúžkovať)

Vyhlasujem, že som oboznámený/-á s propozíciami súťaže CINEAMA 2015.
Vyhlasujem, že film vznikol v amatérskych podmienkach a na nekomerčné účely:

  										................................										        podpis autora	

Súhlasím s prekopírovaním filmu pre archív Národného osvetového centra, so zverejnením na webovej stránke NOC, s jeho využitím na prezentačné, propagačné a vzdelávacie účely bez nároku na honorár.

										................................										        podpis autora	

Stručný obsah filmu: ...................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

Pripomienky, návrhy na zlepšenie podujatia:

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................